طورطة غزالة و بنينة بموس البرتقال و الشكلاططورطة غزالةطورطة بنينةموس البرتقالموس الشكلاط طورطة بموس البرتقالطورطة بموس الشكلاططورطة بموس البرتقال و الشكلاططورطة بموس البرتقال و الشكلاط 2014torta bi mousse elborto9altorta bi mousse choklattarte a la mousse dorange et chocolatطورطة موس البرتقال و الشكلاط السلام عليكم و رحمة الله موقع مجلة مولاة الدار لكل ما يهم المرأة العربية molatdar.co يقدم لك سيدتي : طورطة غزالة و بنينة بموس البرتقال و الشكلاط. بالنسبة للكيك غدي نحتاجو : 4 بيضات 120 غ سكر 80 غ دقيق 20 غ مايزينا نشا 10 غ كاكاو قبصة ملح الطريقة : 1ـ نفرقو صفار على البياض ونضيفو لصفار سكر و نطربو مزيان حتى يبيض لون الخليط و نضيفو عليه الدقيق نشا كاكاو كلشي مغربل , نطربو بياض البيض حتى يولي فحال الثلج و نضيفوه على الخليط الاول و نخلطو الكل شويش بشويش وحنا كنحركو من تحت الفوق , نفرغو الخليط فمول مدهون بالزبدة و مرشوش بالدقيق و الى الفرن حتى يطيب و نخليوه على جنب يبرد . مقادير موس البرتقال : 200 مل عصير البرتقال تقريبا 2 برتقالات 115 غ سكر 200 غ قشدة طرية 3 بيضات 28 غ سكر كلاصي قشرة برتقالة محكوكة 6 اوراق جيلاتين انا عوضتها ب 2اكياس جيلاتين بودرة 2 ـ نسخنو عصير البرتقال مع القشرة حتى يبدا يغلى و نزولوه من فوق النار , نصفيوه و نخليوه يبرد شويش. 3 ـ ـ نفرقو صفار على البياض ونضيفو لصفار سكر و نطربو مزيان حتى يبيض لون الخليط و نحتفضو به على جنب . 4 ـ نطربو بياض البيض حتى يولي فحال الثلج في منتصف التطراب نضيفو طريطقة ديال الملح ونحتافضو به على جنب . 5 ـ نطربو القشدة الطرية مع سكر كلاصي حتى تولي شونتييه . 6 ـ من بعد ما برد شويش العصير نضيفو له الجيلاتين و نحركو بسرعة باش ما تكورش الى ستعملتو اوراق الجيلاتين رطبوهوم فماء بارد من بعد ضيفوهوم على العصير الدافئ . 7 ـ نضيفو العصير على اصفر ابيض و نخلطو مزيان ثم نبداو نضيفو ابيض ابيض و الشونتييه شويش بشويش و حنا كنحركو من تحت الفوق حتى تجانس جميع العناصر . 8 ـ ناخدو الكيك بعدما برد و نزولوليه الفوق ديالو غير شويش باش تجي الطورطة مقادة و نسقيوه بالسيرو لي حضرتو من قبل ب 2 كيسان صغار سكر و كاس ماء و قطرات من نكهة البرتقال , و نفرغو الموس من فوق الكيك ندخلو الطورطة لثلاجة و نخليوها الليل كلو . في الغد ليه وجدت الكناش . مقادير الكناش: 100 غ قشدة طرية 100 غ شكلاط 20 غ زبدة 9 ـ ناخدو كسرونة و نديرو فيها الكريمة او نوضعوها من فوق النار حتى تبدا بالغليان من بعد نزولوها ونضيفو ليها الشكلاط كخلطو مزيان حتى يذوب الشكلاط ونضيفو له الزبدة . 10 ـ من بعدما شدات الطورطة راسها نفرغو من فوق منها الكناش نصبوه من فوق معلقة ثم الى طورطة نرجعو ندخلوها اثلاجة حتى تقبط راسها مزيان و بالف صحة و عافية . نخليكم مع الصور. على فكرة منين بغيت نبدا نمونطي فطورطة دورت على المول سولفيريزي تفاديا للإلتصاق . صراحة انا عمري خدمت بجيلاتين بودرة و خفت الموس ماتماسكش مزيان لهاذا فالغد ليه دخلت الطورطة لمجمد 2 ساعات و جبدتها قبل تقديم ب نصف ساعة . نصيحة : منين تبغيو تقطعو الطورطة لازم سكين يكون ماضي و ديروه فماء بارد و ماتمسحوهش بزاف خليوه شويش مندي و نزلو نزلة وحدة ماتديوش و تجيبو فسكين , وهادشي ماكان . نتمنى نكون ما طولتش عليكم هو فعلا الشرح بزاف و كتبان صعيبة انما هي ساهلة غير كتبداي بالخطوة الاولى من بعد كلشي كيسهال و على فكرة مذاقها كيجي روعة مانعاودلكمش على مذاق الشكلاط مع البرتقال شي حاجة رائعة.